Iepirkuma ID Nr. DNP 2026/50K
Nolikuma 6. pielikums
Līgums Nr. ___
Par Dobeles novada pašvaldības darbinieku veselības apdrošināšanu
Dobelē





Dokumenta  parakstīšanas datums ir pēdējā pievienotā 
droša elektroniskā paraksta un tā laika zīmoga datums un vieta
Dobeles novada pašvaldība, nodokļu maksātāja reģistrācijas numurs 90009115092, tās izpilddirektora Agra Vilka personā, kurš rīkojas saskaņā ar pašvaldības nolikumu, turpmāk – Pasūtītājs, no vienas puses, un

______________________ nodokļu maksātāja reģistrācijas numurs ___, tās valdes locekļa ____ personā, kurš rīkojas saskaņā ar _____, turpmāk – Piegādātājs, no otras puses

abi kopā un katrs atsevišķi – Puses/-Puse, ievērojot atklāta konkursa “Dobeles novada pašvaldības darbinieku veselības apdrošināšana” ar identifikācijas Nr.____ (turpmāk arī – Iepirkums) nolikumu, 2026. gada ____lēmumu (protokols Nr.__) un Piegādātāja iesniegto piedāvājumu, noslēdz šādu līgumu, turpmāk – Līgums: 
1. Līguma priekšmets

1.1. Piegādātājs apņemas veikt Pasūtītāja darbinieku, turpmāk – Darbinieki (apdrošinātā persona), veselības apdrošināšanu, bet Pasūtītājs iegādājas Darbiniekiem veselības apdrošināšanu saskaņā ar “Tehnisko specifikāciju/tehnisko piedāvājumu ”, (Līguma 2. pielikums) Līguma “Veselības apdrošināšanas programma” un “Apdrošināšanas polise un tās pielikumi”, (Līguma 5. pielikums) kas ir Līguma neatņemamas sastāvdaļas.
1.2. Piegādātājs izsniedz Pasūtītājam veselības apdrošināšanas polises, turpmāk – Polise, Pasūtītāja darbiniekiem, kas kļūst par Līguma neatņemamu sastāvdaļu un apliecina apdrošināšanas līguma noslēgšanu. Par Līguma neatņemamu sastāvdaļu uzskatāma arī Iepirkuma nosacījumi un Piegādātāja sniegtie skaidrojumi Iepirkuma norises laikā par tā piedāvājuma saturu (ja attiecināms).

1.3.  Puses Līgumu noslēdz uz 12 (divpadsmit) mēnešiem no Līguma noslēgšanas dienas. Līgums ir noslēgts un stājas spēkā tā parakstīšanas dienā.
1.4. Polises darbības vieta ir Latvijas Republikas administratīvā teritorija.

1.5. Polises operatīvais darbības laiks ir 24 (divdesmit četras) stundas diennaktī.

1.6. Apdrošināšanas pamatnoteikumi ir noteikti Iepirkuma tehniskajā specifikācijā/tehniskajā piedāvājumā (Līguma 2. pielikums).

2. Apdrošinājuma summa

Kopējā apdrošinājuma summa vienam apdrošināšanas gadam katram Darbiniekam ir ___EUR euro un __ centi).

3. Apdrošināšanas prēmija

3.1. Apdrošināšanas prēmija par vienu apdrošināšanas periodu saskaņā ar Līguma pielikumiem:

3.1.1. Dobeles novada pašvaldības policijas vienam Darbiniekam ir _____ EUR (__ euro un ____ centi).

3.1.2. Dobeles novada Sociālās aprūpes centra “Tērvete” vienam Darbiniekam ir _____ EUR (__ euro un ____ centi).

3.1.3. Dobeles novada pašvaldības Izglītības pārvaldes vienam Darbiniekam ir _____ EUR (__ euro un ____ centi).

3.1.4. Dobeles novada bāriņtiesas vienam Darbiniekam ir______;

3.1.5. Dobeles novada sociālā dienesta vienam Darbiniekam ir_______________; 

3.1.6. Pārējiem Dobeles novada pašvaldības vienam Darbiniekam, kuri tiks apdrošināti ar Pasūtītāja budžeta līdzekļu līdzfinansējumu ir _____ EUR (__ euro un ____ centi).

4. Norēķinu kārtība

4.1. Pasūtītājs tam Izsniegto polišu prēmiju apmaksu veic pēc Līguma noslēgšanas un polišu saņemšanas pēc Piegādātāja iesniegto rēķinu saņemšanas 14 (četrpadsmit) darbdienu laikā: Piegādātājs nosūta rēķinus par 

4.1.1. Dobeles novada pašvaldības policijas Darbiniekiem uz e-adresi DEFAULT@90009520379
4.1.2. Dobeles novada Sociālās aprūpes centra “Tērvete” Darbiniekiem uz centra e-adresi.
4.1.3. Dobeles novada Izglītības pārvaldes Darbiniekiem uz e-adresi:  REKINI@90009147276
4.1.4. Dobeles novada pašvaldības Darbiniekiem, bāriņtiesas un sociālā dienesta Darbiniekiem uz e-adresi REKINI@90009115092
4.2. Piegādātājs un Pasūtītājs vienu reizi mēnesī veic pievienoto un izslēgto apdrošināto personu salīdzināšanu.

4.3. Puses apņemas viena mēneša laikā pēc Polises darbības termiņa beigām veikt galīgo norēķinu.

5. Apdrošināšanas polišu noformēšana

5.1. Pēc Līguma noslēgšanas Pasūtītājs 7 (septiņu) darbdienu laikā iesniedz Piegādātājam Darbinieku sarakstu elektroniskā veidā. Darbinieku sarakstā tiek norādīts Darbinieku skaits, Darbinieku vārdi, uzvārdi un personas kodi, šis saraksts kļūst par Līguma neatņemamu sastāvdaļu; 

5.2. Piegādātājs, ne vēlāk kā 7 (septiņu) darbdienu laikā, pēc apdrošināmo darbinieku saraksta saņemšanas elektroniskā veidā, izsniedz pasūtītājam Polisi un piegādā to ar brokera starpniecību Pasūtītājam. Polise kļūst par Līguma neatņemamu sastāvdaļu.

5.3. Apdrošināto Darbinieku skaits Līguma darbības laikā var mainīties. Par Pasūtītāja Darbinieku maiņu Pasūtītājs ziņo Piegādātājam, iesniedzot pieteikumu par attiecīgām izmaiņām apdrošināto personu sarakstā.
5.4. Pasūtītājs iepirkumā izmanto apdrošināšanas brokera Sabiedrība ar ierobežotu atbildību “Attollo brokers”, reģistrācijas numurs 40003633935 pakalpojumus. Samaksu par brokera pakalpojumiem veic pretendents, saskaņā ar savstarpēji noslēgtā sadarbības līguma nosacījumiem.

5.5. Piegādātājs Pasūtītāja darbiniekam nodrošina e-karti, ja tam ir pieejama pilnas funkcionalitātes aplikācija telefonā vai plastikāta karti, ja nevar piedāvāt minēto aplikāciju (turpmāk tekstā – Karte), Piegādātāja veselības apdrošināšanas noteikumiem, veselības apdrošināšanas programmas, norēķinu kārtības apraksta un līgumorganizāciju saraksta. Piegādātājs ir tiesīgs Piegādātāja veselības apdrošināšanas noteikumus, veselības apdrošināšanas programmu, norēķinu kārtības aprakstu un līgumorganizāciju sarakstu nodrošināt elektroniskā veidā. 

6. Piegādātāja un Pasūtītāja tiesības un pienākumi

6.1. Pasūtītājs apņemas:

6.1.1. ievērot Līgumā minētos noteikumus;

6.1.2. veikt apdrošināšanas prēmijas maksājumu saskaņā ar Piegādātāja iesniegtajiem rēķiniem Līguma 4. sadaļā noteiktajā kārtībā un termiņā;

6.1.3. informēt Darbiniekus par to, ka viņi tiek apdrošināti, kā arī par to, uz kādiem nosacījumiem viņi tiek apdrošināti;

6.1.4. iesniegt Piegādātājam apdrošināmo Darbinieku sarakstu;
6.1.5. Līguma darbības laikā ne retāk kā vienu reizi mēnesī līdz 20. datumam rakstiski informēt Piegādātāju par izmaiņām Darbinieku sastāvā, iesniegt Piegādātājam sarakstu ar darbiniekiem, kas jāpievieno apdrošināšanas Līgumam un darbiniekiem, kas no līguma jāizslēdz, ja attiecīgajā mēnesī tādi ir.
6.2. Piegādātājs apņemas:

6.2.1. izsniegt Pasūtītājam veselības apdrošināšanas polisi/polises un Kartes atbilstoši Pasūtītāja iesniegtajam Darbinieku sarakstam septiņu darbdienu laikā pēc 5.1. punktā minētā saraksta saņemšanas. Karte ir dokuments, kas apliecina, ka Darbinieka labā ir noslēgts apdrošināšanas Līgums;

6.2.2. ne retāk kā vienu reizi mēnesī izsniegt Pasūtītājam apdrošināšanas polises pielikumus, kas atspoguļo izmaiņas apdrošināto darbinieku sastāvā atbilstoši 6.1.5. apakšpunktā minētajam sarakstam, un Kartes attiecīgajā mēnesī pievienotajiem Darbiniekiem piecu darbdienu laikā pēc 6.1.5. apakšpunktā minētās informācijas saņemšanas; 

6.2.3. nodrošina iespēju izslēdzot/ pievienojot personas no apdrošināmo saraksta, veikt prēmijas aprēķinu proporcionāli atlikušajam periodam par pilniem mēnešiem, ņemot vērā polises darbības laikā veiktās izmaksas; 
6.2.4. nodrošināt iespēju bez maksas saņemt Kartes dublikātu, Kartes nozaudēšanas, nozagšanas, vārda vai uzvārda maiņas gadījumos;

6.2.5. nodrošināt apdrošināšanas atlīdzības izmaksu par veselības aprūpes pakalpojumu saņemšanu ārstniecības iestādēs, kas nav līgumorganizācijas – pēc atlīdzības pieteikumu un maksājuma dokumentu saņemšanas;

6.2.6. nodrošināt dokumentu pieņemšanu apdrošināšanas atlīdzības izmaksai:

6.2.6.1. pa e-pastu: ____ 

6.2.6.2. īpaši šim nolūkam paredzētā interneta vietnē;

6.2.6.3. iesniegt apdrošinātājam personīgi sabiedrības (vai sabiedrības filiāles) adresē _________.

6.2.7. apkalpot apdrošinātās personas visās Piegādātāja filiālēs, birojos un pārstāvniecības struktūrvienībās;

6.2.8. izmaksāt apdrošināšanas atlīdzību par veselības aprūpes pakalpojumiem, par kuriem apdrošinātā persona ir norēķinājusies no personīgajiem līdzekļiem, ne vēlāk kā piecu  darbdienu laikā pēc maksājumu apliecinošo dokumentu saņemšanas; 

6.2.9. veicot izmaiņas apdrošināto sarakstā, nodrošināt šādus nosacījumus:

6.2.9.1. iekļaujot jaunu apdrošināmo personu, apdrošinājuma summa un pakalpojumu limiti netiek samazināti un ir saņemami pilnā apmērā. Apdrošināšanas prēmija tiek aprēķināta proporcionāli pa mēnešiem, reizinot gada apdrošināšanas prēmiju ar atlikušo apdrošināšanas mēnešu (vai dienu) skaitu līdz Līguma darbības termiņa beigām un dalot ar 12 (vai 365, ja īstermiņa prēmija tiek aprēķināta pa dienām). 

6.2.9.2. izslēdzot personu no apdrošināto saraksta neizmantotā apdrošināšanas prēmija tiek aprēķināta proporcionāli pa mēnešiem (dienām), reizinot gada apdrošināšanas prēmiju ar neizmantoto apdrošināšanas mēnešu (vai dienu) skaitu līdz Līguma darbības termiņa beigām un dalot ar 12 (365, ja īstermiņa prēmija tiek aprēķināta pa dienām); 
6.2.9.3. izmaksāto apdrošināšanas atlīdzību summa neietekmē atmaksājamās apdrošināšanas prēmijas apjomu;

6.2.9.4. darbinieku saraksta izmaiņu gadījumos darbiniekiem izmaksātās atlīdzības un administratīvie izdevumi netiek ieturēti;
6.2.10. sniegt visu nepieciešamo informāciju un konsultēt jautājumos, kas saistīti ar Piegādātāja piedāvātajiem veselības apdrošināšanas pakalpojumiem;
6.2.11. pēc Pasūtītāja rakstiska lūguma sniegt informāciju par savstarpējā Līguma kopējām izmaksām.

7. Līguma spēkā stāšanās, tā grozīšanas, papildināšanas un izbeigšanas kārtība

7.1. Līgums stājas spēkā tā parakstīšanas dienā, kas sakrīt ar Līguma datumu, un ir spēkā visā Latvijas Republikas teritorijā, darbojas 24 (divdesmit četras) stundas diennaktī, un tiek slēgts uz Līguma pielikumu (pieci pielikumi, katrai iestādei) “Apdrošināšanas polise un tās pielikumi” darbības laiku, kas ir 12 (divpadsmit) mēneši no Polises parakstīšanas dienas.

7.2. Līguma darbības laikā Piegādātājam nav tiesību bez Pasūtītāja tiešas un rakstiskas piekrišanas grozīt, mainīt vai papildināt spēkā esošos apdrošināšanas noteikumus, kā arī citādi pasliktināt apdrošināšanas nosacījumus. Šis nosacījums nav attiecināms uz līguma organizāciju saraksta vai sniegto pakalpojumu klāsta paplašināšanu un uzlabošanu, bet šo pasākumu ieviešana nevar būt par pamatu prasījumam palielināt apdrošināšanas prēmijas apjomu vai mainīt tās maksāšanas kārtību. Piegādātājs var samazināt vai grozīt Līguma organizāciju sarakstu gadījumos, kas nav atkarīgi tikai no Piegādātāja (Līguma organizācija vienpusēji pārtrauc sadarbību/ atsakās pagarināt sadarbības līgumu/ puses nevar vienoties par turpmākiem sadarbības nosacījumiem, u.c.).
7.3. Puses, šajā Līgumā noteiktajā kārtībā un gadījumos, savstarpēji vienojoties, ir tiesīgas izdarīt izmaiņas Līgumā, ievērojot PIL 61. pantā noteikto kārtību attiecībā uz grozījumu veikšanu. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu. 

7.4. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai Līgumā minētajos gadījumos:

7.4.1. Piegādātāju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju. Šādā gadījumā nepieciešama otra Līdzēja piekrišana. Saistību nodošana nedrīkst apdraudēt Līguma izpildes termiņu un grozīt Līguma summu.

7.4.2. Nepieciešams pagarināt Līguma darbības termiņu, līdz jaunas iepirkuma procedūras veikšanas rezultātiem vai citos objektīvos gadījumos.

7.5. Pasūtītājs ir tiesīgs vienpusēji atkāpties un lauzt Līgumu PIL 64. pantā noteiktajos gadījumos, kā arī šādos gadījumos:

7.5.1. Ja Piegādātājs nepilda no Līguma (t.sk., polisēm) izrietošos pienākumus vai nepienācīgi pilda jebkuru Līguma nosacījumu vai iesniegtā iepirkuma piedāvājuma punktu un saistības un pēc Apdrošinājuma ņēmēja brīdinājuma saņemšanas nosacījumu neizpildi nav novērsis brīdinājumā norādītajā termiņā, un tas nav saistīts ar nepārvaramas varas vai no Pasūtītāja atkarīgiem apstākļiem, kas nav atrunāti šajā Līgumā, vai trešo personu darbības/bezdarbības, 
7.5.2. ja Piegādātājs nav spējīgs turpināt Līguma vai kādu daļu no tā vai regulāri un atklāti nepilda savas saistības, un tas nav saistīts ar nepārvaramas varas vai no Pasūtītāja atkarīgiem apstākļiem, kas nav atrunāti šajā Līgumā;

7.5.3. ja Piegādātājs atzīts par bankrotējošu vai maksātnespējīgu, vai ir tam ir uzsākts maksātnespējas process;
7.5.4. ja tiek samazināts, pārtraukts vai nav pieejams finansējums, kas bijis paredzēts pašvaldības pamatbudžetā;

7.5.5. ja līgumu nav iespējams izpildīt tādēļ, ka līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī gadījumā ja minētie apstākļi (sankcijas) bija pastāvējuši arī pirms Līguma noslēgšanas, bet Pasūtītājam tie nebija zināmi;

7.5.6. ārējā normatīvajā aktā noteiktajos gadījumos.
7.6. Par Līguma pirmstermiņa izbeigšanu Pasūtītājs paziņo Piegādātājam rakstiski vienu mēnesi iepriekš. Piegādātājs un Pasūtītājs norēķinās par sniegtajiem pakalpojumiem uz Līguma pirmstermiņa izbeigšanas dienu. 
7.7. Neizdevīgums, pārmērīgi zaudējumi, būtiskas nelabvēlīgas izmaiņas tirgū, izpildes grūtības un citi līdzīgi apstākļi nevar būt par pamatu Līguma izbeigšanai no Piegādātāja puses.

7.8. Jebkuri grozījumi Līgumā un jebkuri papildinājumi pie Līguma būs spēkā tikai tad, kad tie tiks izteikti rakstveidā un būs abu Pušu parakstīti. Ja mainās kāds no Līgumā norādītajiem pušu rekvizītiem, Puse rakstveidā paziņo otrai Pusei par izmaiņām, savstarpēji neveicot Līguma grozījumus.
7.9. Visi Līguma pielikumi, kā arī visas Līguma ietvaros rakstiski noformētās un abu Pušu parakstītās izmaiņas un papildinājumi ir neatņemamas Līguma sastāvdaļas.

8. Konfidencialitāte un Personas datu aizsardzība
8.1. Puses apņemas neizpaust trešajām personām konfidenciālu informāciju, kas iegūta Līguma darbības laikā. Puses apņemas konfidenciālo informāciju izmantot tikai šī līguma ietvaros paredzēto pakalpojumu sniegšanai un veikt drošības pasākumus tās aizsardzības nodrošināšanai. Līguma noteikumi neaizliedz Pusēm bez otras Puses iepriekšējas rakstiskas piekrišanas sniegt konfidenciālu informāciju trešajām personām, ja to paredz spēkā esošie normatīvie tiesību akti.

8.2. Par konfidenciālu informāciju Līguma izpratnē netiek uzskatīta informācija:

8.2.1. kas Pusei bijusi likumīgi zināma pirms otra Puse to ir iesniegusi;

8.2.2. kuru Puse pati ir izstrādājusi, radījusi, nebalstoties uz otras Puses iesniegtu informāciju;

8.2.3. kura nokļuvusi publiskajā telpā, nepārkāpjot Līgumā noteiktos konfidencialitātes nosacījumus.
8.3. Puses ir atbildīgas par Līgumā paredzēto konfidencialitātes noteikumu pārkāpšanas rezultātā radīto zaudējumu atlīdzināšanu.
8.4. Puses apliecina, ka Līguma izpildes ietvaros tās ar apdrošināto personu datiem katra rīkojas kā datu pārzinis Eiropas Parlamenta un padomes 2016.gada 27.aprīļa regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula jeb regula) izpratnē.
8.5. Veicot apmaiņu ar fizisko personu datiem, kas nepieciešami Līgumā noteikto saistību izpildei, Puse, kura sniedz fizisko personu datus, tos pienācīgi šifrē vai aizsargā kādā citā veidā.

8.6. Fizisko personu datu saņēmēja Puse nodrošina, ka tie ir pieejami tikai tiem attiecīgās Puses darbiniekiem, kuru tiešo darba pienākumu veikšanai nepieciešams apstrādāt minētos datus.

8.7. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.

8.8. Puse, kura nodod otrai Pusei fizisko personu datus apstrādei, atbild par to apstrādi atbilstoši spēkā esošajiem normatīvajiem tiesību aktiem.

8.9. Puses apņemas neizpaust trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.

8.10. Ja saskaņā ar piemērojamiem normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, attiecīgā Puse pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.

8.11. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai, ja vien Eiropas savienības vai Latvijas normatīvajos aktos nav paredzēta personas datu glabāšana.
9. Citi noteikumi

9.1. Strīdus, kas radušies Līguma izpildes laikā, Puses risina savstarpēju sarunu ceļā. Gadījumā, ja domstarpības sarunu ceļā atrisināt neizdodas, strīds tiks risināts saskaņā ar spēkā esošiem Latvijas Republikas normatīvajiem aktiem Latvijas Republikas tiesā.
9.2. Līgums ar ____ pielikumiem sagatavots kopā uz __ (___) lapām latviešu valodā, elektroniska dokumenta veidā un parakstīts ar drošu elektronisko parakstu. Katrai pusei ir pieejams abpusēji parakstīts Līgums elektroniskā formātā.  
9.3. Puses ir atbildīga par Līguma pienākumu savlaicīgu un pienācīgu izpildi. 
9.4. Līguma izpildi koordinējošā persona no Pasūtītāja puses ir __.

9.5. Līguma izpildi koordinējošā persona no Piegādātāja puses ir: ___.

9.6. Līguma izpildi koordinējošā persona no brokeru sabiedrības ir ___.

9.7. Līguma pielikumi ir tā neatņemama sastāvdaļa:

9.7.1. 1. pielikums – Pieteikums uz __ lpp;

9.7.2. 2. pielikums – Tehniskās specifikācija/tehniskais piedāvājums uz ____ lpp;

9.7.3. 3. pielikums – Finanšu piedāvājums uz __lpp;

9.7.4. 4. pielikums – Līguma izpildē iesaistītie apakšuzņēmēju saraksts uz ___lpp;

9.7.5. 5. pielikums – Veselības apdrošināšanas programma uz _____ lpp;
9.7.6. 6. pielikums – Apdrošināšanas polise un tās pielikumi, tajā skaitā “Apdrošināmo Darbinieku saraksts” un “Veselības apdrošināšanas noteikumi _____” kopā uz __lpp.

